रणजी ट्रॉफी 2022-23

रणजी ट्रॉफी 2022-23 () रणजी ट्रॉफी (जो की भारत का प्रमुख प्रथम श्रेणी क्रिकेट टूर्नामेंट है) का 88वां सीज़न था। यह टूर्नामेंट 13 दिसंबर 2022 से शुरू होकर 19 फरवरी 2023 तक चला। मध्य प्रदेश गत चैंपियन था जिसने पिछले सीज़न में अपना पहला रणजी ट्रॉफी खिताब जीता था।

इस सीज़न के दौरान सिक्किम ने पहली बार रणजी ट्रॉफी मैचों की मेजबानी की थी। रणजी ट्रॉफी के इस सत्र मे नारायणन जननी, वृंदा राठी और गायत्री वेणुगोपालन अंपायरिंग करने वाली पहली महिला अंपायर बनीं। फाइनल में सौराष्ट्र ने बंगाल को 9 विकेट से हराकर अपना दूसरा खिताब जीता।

प्रारूप
पिछले सीज़न के विपरीत जहां सभी टीमों ने एक ही ट्रॉफी के लिए प्रतिस्पर्धा की थी, इस सीज़न में बीसीसीआई ने पदोन्नति और पुनर्स्थापन प्रारूप लागू किया। टूर्नामेंट के मानक और प्रतिस्पर्धात्मकता में सुधार के लिए इस रणजी ट्रॉफी में दो विजेता थे। टीमों को दो श्रेणियों एलीट श्रेणी और प्लेट श्रेणी के रूप में विभाजित किया गया था। एलीट श्रेणी में 32 टीमों को आठ-आठ टीमों के चार समूहों में विभाजित किया गया था और प्लेट श्रेणी में 6 टीमें थीं। एलीट श्रेणी की टीमों ने हर श्रेणी में एक-दूसरे के साथ एक-एक मैच खेला और प्रत्येक समूह की शीर्ष दो टीमों ने क्वार्टर फाइनल के लिए क्वालीफाई किया। प्लेट श्रेणी में भी टीमों ने एक-दूसरे के साथ एक-एक मैच खेला, लेकिन शीर्ष चार टीमों ने प्लेट ग्रुप नॉकआउट के लिए क्वालीफाई किया। इस श्रेणी में नीचे की दो टीमें पांचवें और छठे स्थान के लिए खेलीं और तीसरे तथा चौथे स्थान के लिए एक और प्लेऑफ़ हुआ। प्लेट श्रेणी में फाइनल खेलने वाली दे टीमों को अगले सीज़न 2023-24 के लिए एलीट समूह में शामिल किया जाएगा, जबकि सभी चार एलीट समूहों की निचली दो टीमों को संयुक्त रूप से - दोनों अंकों और भागफल को ध्यान में रखते हुए प्लेट समूह में स्थानांतरित कर दिया जाएगा।

नोट्स

सन्दर्भ

बाहरी कड़ियाँ
 ईएसपीएन क्रिकइन्फो पर सीरीज होम

भारतीय घरेलू क्रिकेट
रणजी ट्रॉफी